
PROME MINISTER Evelyn Wever-Croes 


Asunto General, Innovacion, Organisacion Gubernamental, Infrastructura y Planificacion Teritorial 


GOBIERNO DI ARUBA TA DUNA 
CONTESTA DETAYA RIBA CARTA RICIBI DI 
SINDICATONAN 








“Apesar cu nos tin comprension ра 
accionnan di sindicatonan, Gobierno di 
Aruba, ta urgi sindicatonan pa para e 
accionnan cu por stroba e recuperacion 
cu nos ta aden" 


Diahuebs 9 di december 2021, Gobierno 
di Aruba a ricibi un carta habri di 11 
sindicato y 2 organisacion. E carta ta 
contene tres punto di exigencia cu nan 
tin pa Gobierno. Gobierno di Aruba, pa 
medio di un carta a duna un contesta 
detaya riba e carta ricibi. 


Exigencianan di Sindicatonan ta: 1. Nan ta exigi pa Gobierno 
stop inmediatamente cu dialogo cu Gobierno ta hibando cu 
demas sindicatonan. 2. Urgi Gobierno pa reconsidera e 
posicion riba e eliminacion di e 12.6% di recorte di salario. 3. 
Confirma esaki na nan mas tarda diaberna 10 di December 
2021 ра 120г di merdia pa evita di e forma aki escalacion di 
accion. 


Reaccionando, Gobierno a manda un carta di dos pagina pa 
e 11 sindicatonan y 2 organisacion, splicando detayadamente 
y extensamente riba cada punto enfatisando cu Gobierno 
tin tur comprension y respet pa e lucha sindical na e 
momentonan aki. Pero tambe Gobierno ta realisa tambe y ta 
pidi sindicatonan pa realisa cu e accionnan cu ta tumando luga 
por stroba e recuperacion cu nos pais ta aden. Y si nos stroba 
e recuperacion, e ta stroba tambe y alarga e proceso pa nos 
yega na normalidad na nos pais. 


Riba e punto cu sindicatonan ta exigi pa stop cu dialogo cu 
otro sindicatonan, refiriendo na nan sindicatonan minoritario, 
Gobierno a reacciona y a indica cu Gobierno ta habri pa dialoga 
cu tur sindicato y e Gobierno, Gabinete Wever-Croes ta dialoga 
cu tur sindicato. Prome Minister Evelyn Wever-Croes a indica 
cu na e momentonan aki, no tin ningun dialogo cu ta tumando 
luga riba e tema especifico y ta sondiando e posibilidad pa 





yega na un conscensus cu tur sindicato. 


Pa e motibo акі, den e carta di Gobierno, 
Prome Minister ta enfatisa, Gobierno 
ta haci un peticion na sindicatonan pa 
reconsidera nan posicion, pa bin bek 
na mesa. E Proposicionnan concreto cu 
Gobierno a pone den su carta ta: 


1. Pa sindicatonan apunta 3 persona 
preferibel cu background financiero 
pa forma un comision hunto cu 
representantenan di Gobierno di Aruba. 
2. Pa e miembronan di e comision 
haya acceso na tur informacion financiero disponibel pa asina 
sindicatonan tin tur informacion cu awor nan ta indica cu nan 
no tin. 

3. E comision ta negocia cu e fin pa prepara un proposicion 
conhunto di Gobierno y sindicato con lo elimina e recorte salario 
di empleadonan di sector publico y di sector semi publico. 

4. Cue proposicion акі den man, e punto di salida conhunto 
lo bay negocia cu Hulanda pa yega na palabracionnan concreto 
pa cu e eliminacion di recorte di salario. 


Gobierno a finalisa e carta bisando cu Gobierno di Aruba ta 
habri pa delibera riba e proposicionnan aki y si mester haci 
cambio riba peticion di sindicatonan, lo haci esaki. 


“Como Gobierno di Aruba, apesar cu nos tin comprension pa 
e accionnan di sindicatonan, nos ta urgi tur e 11 sindicatonan 
y e dos organisacionnan aki pa para e accionnan. Pasobra 
e accionnan aki por stroba e recuperacon cu nos pais ta 
aden. Mas lihe Aruba recupera, mas lihe nos por bolbe bek 
па normalidad y mas lihe nos por elimina e recorte di salario. 
Aruba mester di nos tur awo y mi ta spera di por conta cu un 
contesta positivo di sindicatonan pa nos bay mesa, dialoga y 
sali for di e empase aki na un forma cu ta benificia e empleado 
di sector publico y sector semi publico”, Prome Minister Evelyn 
Wever-Croes a duna di conoce. 

y Minister - President 
Minister van Algemene Zaken 


Na Lidernan sindical 


Uw Kenmerk: Ons Kenmerk: MAZ 9715 


Oranjestad, 10 december 2021 


dunador di trabou. 


11 sindicato y 2 organisacion, fecha 9 december 2021. 


tambe un preludio di Dictadura 


a tuma nota cu: 
- placa di empleadonan publico, 
- placa di trahado di companianan estatal y 
- placa di fundacion 


trahadonan cu ta sacrifica 





Gobierno di Aruba 
LG Smith Blvd. 76 
Oranjestad, Aruba 
Tel. (297) 528 4900 


Betreft: Carta habri na representantenan di Pais Aruba den nan rol como 


Pa medio di e carta aki, Gobierno di Aruba ta duna un contesta detaya riba e carta habri di 


1. Sindicato: Ta parce cu Gobierno como representante di Pais Aruba como Dunado di 
Trabou no ta caba di compronde kico kiermen Respet y kico kiermen biba riba un pais 
Democratico. Na mei 2020, Gobierno ta hinca man den cartera di e trahadonan y ta 
ranca 12.6% di nan entrada pero tambe ta kita 12.6% di e cuminda for di hogarnan 
di un cantidad grandi di trahado. Cu e 12.6% gobierno a negocia y balora loke segun 
gobierno ta kere cu e trahado di gobierno merece pa biba. A impone y mishi cu e 
salario di trahado, actonan cu ta contra ley contra nos Democracia y esaki ta nifica 


GdA: Gobierno di Aruba ta lamenta cu e impresion aki ta biba serca 11 sindicato y 2 
organisacion. Gobierno di Aruba ta respeta e lucha sindical y e lucha di cada 
empleado. Debi na e pandemia mundial, Covid-19, Gobierno a hay'e obliga di hasi 
fiansa na Hulanda pa por a sigi paga salarionan di empleadonan publico, pensioen 
di pensionadonan, subsidio di salario pa sector priva, asistencia financiero FASE pa 
esnan cu a perde trabou ey demas gasto di gobierno. Mirando cu Hulanda a pone 
como condicion cu mester aplica un recorte di 12,6% riba salario y beneficio, 
Gobierno a ancra esaki den un ley cu a wordo aproba pa Parlamento. Pues e recorte 
no ta contra nos democracia, y pues tampoco por papia di dictadura. 


2. Sindicato: Un grupo grandi di diesun (11) sindicato y dos (2) organisacion despues di 


nota bay destina mas como parti di solidaridad na e grupo di trahadonan cu a perde 


trabou of pa yuda mantene cupo di trabou di algun, den unidad nos a informa 
Gobierno pa para inmediatamente e recorte di 12.6% for di entrada di tur e 

GdA: Gobierno ta lamenta e impresion eroneo cu ta biba serca sindicatonan. 
Manera splica na varios ocasion, y demostra cu documentonan, desde 18 mei 2020 
Hulanda a pone e recorte como condicion pa sosten di likides, tot nader orde’. Na 
december 2020 Hulanda a ripiti cu e recorte mester conta tambe pa 2021. Pues e 
recorte ta un condicion di Hulanda, y Hulanda ta exigi pa e recorte continua, 
irespecto si tin FASE of no. 


3. Sindicato: Gobierno a propone un comision y ta papia ра 'hunto' bay negosha cu 
Hulanda. Proposicion cu a keda rechasa pa e sindicatonan. Den e ultimo 3 dianan cu a 
transcuri, e trahadonan cu a sacrifica a sali for di diferente luga di trabou pa 
demostra nan malcontento, cu Gobierno kier sigui retene 12.6% di nan entrada y di e 
forma aki sostene e posicion tuma pa e diesun (11) sindicato y dos (2) organisacion. 
Nos ta accentua cu nos no ta contra dialogo y ta keda dispuesto semper pa hunto 
sinta na mesa y yega na un acuerdo. Pero pa esaki sosode mester tene cuenta cu e 
condicionnan cu nos a pone anteriormente, esta; 

- revoca inmediatamente e 12.6%, 

- reinstitui inmediatamente e gelijkbedrag di pensionadonan, 

- despues cu esaki keda efectua, e sindicatonan ta inicia e proceso di dialogo y 
negociacion manera proponi door di Pais Aruba 


GdA: Pa e motibonan ya menciona no ta posibel pa para e recorte imediatamente, 
sin aprobacion previo di Hulanda. Gobierno di Aruba a hasi e peticion na Hulanda 
pa reduci e recorte, y ta en espera di un contesta di Hulanda. 


4. Sindicato: Nos ta rechasa categoricamente, e menasa di Gobierno, esta cu si nos como 
sindicato (mester compronde akinan e cantidad grandi di e trahadonan cu ta 
demostrando nan malcontento), no kier sinta den e comision, Gobierno lo continua cu 
sindicatonan си si ta accepta e proposicion di Gobierno. Ta den ki Democracia nos ta 
bibando? Cu esaki Gobierno simplemente kier bisa cu e ta propone algo y cu nos ta 
obliga pa accepta! 


GdA: Pa Gobierno di Aruba no ta cla di unda sindicatonan ta saca e conclusion aki, si 
mira cu varios biaha den ultimo siman Gobierno di Aruba a invita tur sindicato pa 
dialoga. Gobierno no a cuminsa negocia cu ningun sindicato ainda. Ta importante si 
pa realisa cu si no tur sindicato ta mira e importancia di dialogo, pero otro 
sindicatonan si kier dialoga, ningun hende por prohibi Gobierno di Aruba di 
dialoga cu esnan си si kier dialoga, pasobra no port a asina cu sindicato por dicidi 
pa Gobierno di Aruba cu ken Gobierno di Aruba por dialoga, y cu ken no. E 
invitacion na tur sindicato pa dialoga, ta sigui riba mesa, y Gobierno di Aruba ta 
urgi 11 sindicatonan y 2 organisacion, pa reconsidera y acepta e proposicion di 
Gobierno. Tempo no ta na nos fabor, pesey Gobierno di Aruba ta spera cu 
sindicatonan ta dispuesto pa bolbe na mesa. Mas liher nos yega na mesa di dialogo, 
mas liher nos por yega na consensus, y mas liher por elimina e recorte di salario. 

1. 


Gobierno su proposicion concreto ta: 


Sindicatonan ta apunta 3 persona, preferible cu background financiero, 
pa forma un comision hunto cu representantenan di Gobierno di Aruba; 
E miembronan di comision lo haya aceso na tur informacion financiero 
disponible, pa asina sindicatonan tin tur e informacion cu awor ta referi 
cu no tin; 

E comision ta negocia cu e fin di prepara un proposicion conhunto di 
Gobierno y sindicato con lo elimina e recorte di salario di empleadonan di 
sector publico y di sector semi publico; 

Cu e proposicion aki den man, e punto di salida conhunto, lo bai negocia 
cu Hulanda pa yega na palabracionnan concreto pa cu eliminacion di e 
recorte di salario. 






Gobierno di Aruba ta habri ра delibera riba e proposicion aki, y cambi'e si 
sindicatonan ta haya necesario. 


Mientras cu Gobierno di Aruba tin comprension pa e accionnan di sindicatonan, 
Gobierno di Aruba ta urgi 11 sindicatonan y 2 organisacion pa para e accionnan, 
pasobra nan por stroba e recuperacion cu nos pais ta aden. Mas liher Aruba 
recupera, mas liher nos por bolbe bek na normalidad, y mas liher nos por elimina e 
recorte di salario. Aruba mester di nos tur awor. 


Sperando di por haya un contesta positivo, mi ta termina, 


Den nomber di Gobierno di Aruba 

Prome Minister Evelyn Wever-Croes: 
Den nomber di Gobierno di Aruba 


PROME MINSITER TA FELICITA 
SEÑOR LEO VROLIJK 


40 aña di experiencia brindando calidad halto di trabou na 
Aruba den e ramo di media 








Prome Minister Evelyn Wever-Croes den nomber di Gobierno 
di Aruba ta felicita sr. Leo Vrolijk cu e bunita cifra di 40 aña di 
experiencia brindando calidad halto di trabou na Aruba den e 
ramo di media. Señor Leo a cuminsa su carera na TeleAruba y 
a pasa gran parti di su carera eynan. 


Señor Leo Vrolijk no ta un persona desconoci na Aruba. e ta 
un persona cu 40 aña di experiencia brindando calidad halto 
di trabou na Aruba den e ramo di media. Durante un encuentro 
ameno organisa pa Minister Xiomara Maduro, Prome Minister 
Evelyn Wever-Croes a felicita señor Vrolijk riba e fecha aki 
unda cu e ta cumpli 40 aña den media. 


Prome Minister a duna di conoce cu el a siña conoce señor Leo 
despues cu el a caba di studia y cuminsa traha na Departamento 
di Impuesto, na unda cu ya caba señor Leo tabata haci trabou 
den prensa y duna informacion. E tempo ey, señor Leo tabata 
duna informacion pa Gobierno. 





*Locual cu semper a hala mi atencion ta e profesionalismo, 
su amor pa e trabou y mas ainda, su amor pa Aruba. Pa 
Leo, Aruba ta hopi importante y semper a percura pa hiba e 
mensahe positivo di Aruba padilanti. 


Mi ta felicita Leo y alabes gradici Leo pa tur locual cu el a 
haci. Na caminda mi sa cu Leo a inspira hopi hende pa sigui 
den e trayectoria aki, no solamente su famia pero mas hende 
tambe. E momento aki merece pa gradici y reconoce Minister 
di Finansa Xiomara Maduro tambe, cu ta pone atencion 
special na ocasionnan/reconocementonan asina cual ta hopi 
importante. 


Kisas un persona no ta traha 40 aña den prensa pa e haya 
un reconocemento despues di 40 aña, pero e ta hopi bunita 
si, cu ta duna e persona e atencion y reconocemento cu e 
merece di haya. Pabien Leo. Danki pa semper ta parti di brinda 
informacion corecto y eficas”, Prome Minister a expresa. 


DIA INTERNACIONAL DI 
DERECHO HUMANO 


-10 DEC 2021 - 





GOBIERNO DI ARUBA 


IGUALDAD - Reduci desigualdad, 
promove e derechonan humano! 


Tur ser humano ta nace liber y igual den dignidad 
y derechonan. Ta deber di cada ciudadano pa 
respeta e derechonan humano di cada persona. 
Igualdad, inclusion y no discriminacion ta e miho 
manera pa reduci desigualdad y ta fortalece nos 
meta pa realisa e Agenda 2030 di Nacionnan Uni. 


Д, i 

MINISTER Xiomara Maduro 








Finansa y Cultura 


MINISTER DI CULTURA XIOMARA MADURO 
A КІСІВІ MELENDY BISSLIK-NEUMAN 


A gradici'e pa su bunita poema y su aporte na e 
Conferencia 35 aña Status Aparte, Aruba ta di nos tur 


Durante e Conferencia '35 aña Status Aparte - Aruba Ta Di Nos 
Tur , sra. Melendy Bisslik-Neuman a presenta un bunita poema 
* Union... e yabi'. Den cuadro di esaki Minister di Finansa y 
Cultura a гісібіѕга Melendy Bisslik-Neuman pa gradici'e pa 
su bunita poema y su aporte na e Conferencia 35 aña Status 
Aparte, Aruba ta di nos tur. 




























Melendy ta un poeta y artista hoben cu a sali dos bes 
ganadoradi e competencia ‘Poema di Patria'. Durante е 
ConferenciaMelendy a deleita y inspira tur presente cu su 
poema “Union... e yabi.' E mandatario a enfatisa cu Melendy 
a inspira nos cu e frase final, 'Cu man na curason y frenta 
na laira, hunto lo percura pa sigui florece y cu tin e forsa pa 
semper persevera.' 


Minister Xiomara na nomber Gobierno diAruba a gradiciMelendy 
pa su bunita poema y aporte na e Conferencia' 35 añaStatus 
Aparte - Aruba Ta Di Nos Tur' y na Pais Aruba. 

EXPOSICION TEMPORARIO “FISSURES” 
Y MAS NA MUSEO ARQUEOLOGICO 
NACIONAL ARUBA 


Dia 6 di december e apertura oficial di e exposicion “Fissures” 
di artista local Belinda de Veer a tuma luga na Museo 
Arqueologico Nacional Aruba (MANA) den aire libre. Cu e 
monumentonan di Famia Ecury como decor, publico presente 
a goza di declamacion di poemanan di Nydia Ecury door di 
Ferdinand Franca y canto di Angela Croes di “Barro Tal Vez”. 
E exposicion cu su tematica profundo y comovedor a capta e 
atencion y a ser reconoci pa e prome bishitantenan. Publico 
general por sera conoci cu “Fissures” па МАМА, entre 9.300r 
di mainta pa 4.30 di atardi di dialuna pa diabierna y entrada ta 
gratis. 








MANA ta ofrece dos anochi special cu e artista Belinda de 
Veer y e curator Renwick Heronimo kendenan lo duna guia di 
e exposicion “Fissures”. Un Іо tuma luga riba diahuebs dia 16 
di december y e otro riba diahuebs dia 6 di januari di 7'or pa 
9'ог di anochi. 





Den psicologia 'catarsis' ta ensera e proceso terapeutico pa 
purifica frustracionnan, emocionnan negativo y conflictonan pa 
nos no keda stagna den esakinan. E ta un manera pa ventila 
emocionan negativo pa duna espacio pa un estado di animo 
mas positivo y saludabel. Creando e obranan di arte, Belinda 
a pasa dor di un proceso di 'catarsis' y asina ela procesa 
situacionnan dificil y doloroso cu ela confronta den ultimo 
añanan. E situacion di Covid-19 ta hasi e exposicion aki uno 
hopi actual y relevante. 


Simultaneamente tin e obra di arte impresionante di e artista 
Velvet Zoe Ramos, ‘Untitled’ di e serie 'navegantenan", riba e 
di dos piso di e exposicion permanente di MANA. Tambe tin 
ainda e exposicion fascinante “Di Tera nos ta bin y di Tera nos 
ta bai” di ceramista Trudy Lampe. Насі иго di e oportunidad pa 
mira e obranan di artistanan local cu ta temporario na MANA. 


Salanan di exposicion di MANA ta habri den luna di december 
di dialuna pa diabierna cu excepcion di dianan 24 y 31 di 
december y dianan di fiesta. MANA ta situa na Schelpstraat 
42 den e compleho di edificionan historico y moderno. Sigui 
MANA riba su paginanan di Facebook, Museo Arqueologico 
Nacional Aruba y National Archaeological Museum Aruba pa 
mas informacion. 

Rocco Tjon 





Awe mainta, durante un ceremonia ameno, directiva di 
Fundacion Enseñanza pa Aruba (FEPA) a haci entrega di 
certificado na 13 preso cu a sigui diferente curso. E cursonan 
aki ta inclui manicure basico y alfabetisacion (Deelcertificaat 
Hulandes). E meta di e programa aki ta parti di e re-integracion 
di presonan den comunidad, pa asina nan por cambia nan 
habitonan y transforma nan conocemento y engrandece nan 
habilidadnan pa asina por haya un empleo den comunidad. 


FEPA tawata tin como intencion, pa cuminsa cu e proyecto aki 
brindando varios curso, sinembargo pa motibo di e situacion 
complica debi na e tema di e pandemia, a logra inicia e proyecto 
cu solamente dos curso pa e momentonan aki. E cursonan 
tin un duracion di dies siman, caminda e participantenan ta 
haya e lesnan necesario. Tin di bisa cu e meta final di e curso 
di alfabetisacion, ta pa ora nan caba cu e curso aki, nan por 
continua cu un estudio basico, sea MAVO of MBO-1. Cursonan 
a wordo organisa y ehecuta door di FEPA, cu e intencion di 
amplia esaki den aña 2022, cu ideanan di kier cuminsa cu 
cursonan di MAVO y MBO-1. Ultimamente, e obhetivo ta pa por 
yega na transforma KIA di un “bewaarplaats”, pa un berdadero 
insitituto coreccional. 


E programa aki lo yuda e presonan den e proceso di re- 
integracion den comunidad y asina percura pa un miho calidad 
di bida pa e persona. Di e forma aki tambe ta duna e persona 
un miho oportunidad di logra haci su transicion exitosamente, 
asina evitando pa bolbe cay den man di husticia. Esaki tambe 
ta yuda pa rebaha е casonan di “repeat offenders” cu sigur ta 
un di e metanan pa Ministerio di Husticia y Asuntonan Social. 


Adicionalmente, FEPA a aserca Minister Tjon cu e idea pa e 
proyecto piloto "Caminda pa Trabou”, unda lo ofrece un serie 
di diferente programa educativo, pa diferente grupo clave pa 
re-intregracion, entre otro; “bijstand trekkers”, ex adictonan, 
hobennan di stichting reclassering, y esnan desemplea. Por 
medio di e cursonan aki, kier brinda un sosten na e personanan 
aki y asina duna un man na e proceso di re-integracion pa 
asina nan por bolbe forma parti di nos comunidad. 

MINISTER Endy Croes 


Enseñansa y Deporte 


MINISTER ENDY CROES A REUNI CU ARUBA 
ATHLETIC noia “AAF” 


Siman pasa den un encuentro ameno miembronan di e directiva 
nobo di Aruba Athletic Federation; secretario, sr. Rammy 
Ramada, tersorero sra. Moraima Luydens y vice presidente, 
sr. Fernando de Graf a reuni cu Minister di Enseñansa y 
Deporte Endy Croes. Durante e reunion a papia di diferente 
temanan di preocupacion manera; e pista di practica deporte 
cu no ta aproba, e pista tin seis lane". E Mandatario a expresa 
cu e pista mester di renobacion y mester wordo amplia cu dos 
“lane” mas pa рог wordo aproba internacionalmente. Den poco 
tempo e directiva nobo a haci diferente cambionan, renoba e 
sistema y a crece e deporte di shete club pa diescuatro club y 
a atrae atletanan nobo di 190 pa 400 atleta. 




















Minister Endy Croes a sigui bisa cu Aruba Athletic Federation a 
pidi Gobierno di Aruba pa explora pa hunto cu World Athletics 
Legacy Program pa inverti pa yega na un manera pa drecha 
e pista completamente. AAF a presenta algun oferta caba y 
Gobierno di Aruba kier aporta. 





E mandatario a sigui bisa; nos sa cu e stadion mester wordo 
renoba tambe pa loke ta e infrastructura mes tin un parti di e 
tribuna mester wordo renoba, yerba mester wordo cambia y e 
luznan mester wordo drecha pa futbol den combinacion cu e 
deporte di atletismo. Nos a compromete cu AAF cu nan lo bay 
haci nan tarea pa wak te unda World Athletics Legacy Program 
ta dispuesto pa inverti y Gobierno di su banda lo explora tambe 
pa pone placa disponibel pa yuda drecha e facilidad aki, unda 
e atletanan por sigui eherece nan deporte miho. Durante e 
reunion a bin pa dilanti cu AAF tin mester di un “timing system” 
nobo pero esey nos lo papia mas dilanti ariba dje. 





Aruba Athletic Federation ta desea pa nos logra e proyecto 
aki pa kisas pa 2023 unda cu Aruba por trece Carifta Games 
y/of otro weganan internacional cu lo hala hopi atencion pa 
nos isla pero e facilidad mester ta cla prome. “Nos lo traha 
den cooperacion cu AAF pa por logra esaki”, e Mandatario a 
finalisa. 

MINISTER Glenbert F. Croes 





abor, Energia y Integracion 








MINISTER GLENBERT CROES TA FELICITA E 
CURSISTANAN DI MINDSET RESET 








Recientemente ora a anuncia cu FASE a yega su final 
Minister Glenbert Croes durante un rueda di prensa a elabora 
extensamente riba e programa “Aruba Kier Traha”. 

Esaki ta e programa institui pa e mandatario cu mester percura 
pa e transicion di tur hende cu tabata riba FASE, por drenta 
bek nos mercado laboral. 

Aruba Kier Traha ta percura encamina e proceso direintegracion 
via Departamento di Progreso Laboral den comunicacion 
estrecho y continuo cu Comercio pa por logra exitosamente 
yuda nos hendenan cu tabata riba FASE, bek na trabou. 


Den cuadro di esaki, Aruba Kier Traha conhuntamente cu 
Enseñansa pa Empleo tin como meta ofrece cursonan di 
recapacitacion na tur esunnan cu tabata ricibi FASE cu e meta 
di yudanan cu nan re-integracion den mercado laboral. 


Recientemente e prome 2 grupo a haya e curso di “Mindset 








Reset” ofreci pa e profesional Jennifer van der Biezen. Un total 
аї 28 cursista a logra finalisa esaki cu exito. Y mientras tanto 
ya tin algun di e cursistanan cu a logra haya trabou. 


Un testimonio: “Si no tabata pa e curso aki mi ta sigur mi no 
a haya e trabou cu mi a haya.” Otro testimonio: “Mi a pasa 
masha hopi contratiempo e dia di mi entrevista. Si no tabata 
pa e curso di “Mindset Reset” lo mi no a sigui pusha pa toch 
presenta pa e entrevista.” Y awe orguyosamente nos por bisa 
cu e persona aki a haya e trabou tambe. 


Durante un encuentro ameno na Enseñansa pa Empleo, 
Minister a entrega e certificado na e cursistanan felicitando 
tur pa nan empeño y dedicacion. E mandatario a pidi Aruba 
Kier Traha pa entrante januari, esunnan cu no a logra haya un 
trabou ainda, pa keda guia e proceso di intermediacion cu DPL 
pa yuda nos hendenan bek na trabou. 

Minister Glenbert Croes: 
E ACUERDO ENTRE EAGLE LNG Y WEB 
TA CUADRA COMPLETAMENTE CU E 
PROGRAMA DI GOBERNACION 


9 аі December ultimo tabata un gran dia pa Aruba. Aruba ta 
etalando su mes den region Caribense como e prome pais cu 
pa 2024 lo ta operando a base di energia limpi na caminda pa 
cumpli cu e tratado di Paris pa 2050. 


Manera cu textualmente e maneho ta integra den e programa 
di Gobierno: 

ENERGIA 

E maneho riba tereno di energia ta enfoca riba durabilidad, 
sostenibilidad, accesibilidad y calidad. 


Energia pagabel, sostenibel, duradero y limpi ра 
сотрапіа- y hogarnan na Aruba. 


. Reduccion di emision di СО? cu 45% na aña 2030 pa un 
medio ambiente sostenibel pa cumpli cu e meta di Nacionnan 
Uni pa combati efectonan di calentamiento global cu 1.5” С. 


. Logra cumpli cu e tratado di Paris pa aña 2050 unda 
Aruba tambe ta contribui na un medio ambiente sostenibel 
“carbon neutral”. 


. Cu e mehoracion di eficiencia den nos companianan 
di utilidad cu proyectonan manera RECIP4/SWRO3, lo logra 
reduci uzo di combustible (HFO) pa produccion di electricidad 
di 3.679 Bbl/dia, na mas o menos 2.800 Bbl/dia. Y despues di 
logra un transicion di mas o menos 40% pa energia renobabel, 
reduci e иго di combustibel ainda mas te cu menos di 2.000Bbl/ 
dia pa 2030. 


. Aumento di energia solar y di biento di 20% na 2020 pa 
35% pa 2024 cu un minimo di 50% pa 2030. 


. Aumento uso di verhiculonan electrico pa 15% na 2030. 


. Aumento eficiencia di energia den residencianan y 
companianan cu 15% na 2030. 


. Reduci nos dependencia y consumo di petroleo crudo 
den un transicion pa energia alternativa solar y di biento rumbo 
introduccion di energia hidrogeno. 


E maneho nacional riba tereno energetico tin como meta 
diversifica fuentenan di energia. Na e momentonan aki Aruba 
no ta dispone di gas natural. Pa por importa esaki den forma 


likido (LNG), mester inverti den un infrastructura di distribucion 
di gas cu mester ta cla prome cu 2024. E deliberacion entre 
WEB, RDA y un tercer compania ta hopi avansa cu e intencion 
di yega na un acuerdo prome cu fin di 2021. 


Introduccion di gas lo trece hopi beneficio pa nos Pais: pa 
produccion di energia, pa refineria, riba tereno industrial y 
eventualmente hasta transporte automobilistico y casnan na 
Aruba. 


E proyecto di un instalacion di gas LNG y LPG, lo haci cu Aruba 
por bira e hub pa almacena dicho productonan den Caribe. 


Pa loke ta trata Refineria, Gobierno y RDA a inicia aña pasa 
cu e proceso pa busca inversionista y operador pa e refineria. 
Esfuersonan lo continua den e cuadro aki. Pa loke ta e tereno y 
terminal portuario di Refineria, ta intencion di Gobierno pa den 
cuadro di estimulo di economia pa y na San Nicolas, reactiva 
y opera e puerto y terminal aki comercial- y industrialmente. 


Pa logra implementacion di e maneho nacional di Energia, ta 
primordial realisa e siguiente puntonan: 


. Institui e departamento di Asunto Energetico cu lo bira 
un instancia independiente encarga cu maneho y regulacion di 
e sector di energía. 


. Actualisa y modernisa e ley y regulacion di energia y 
awa potable. 


* Restructuracion di e structura actual di tarifanan como 
catalysador di e transicion energetico. 


Lesa e programa di Gobernacion completo aki: https:// 
issuu.com/gabinetewevercroesaruba/docs/programa_di_ 
gobernacion_2021-2025_aruba_mester_di_ 


Minister Glenbert Croes ta gradici WEB Aruba NV y EAGLE 
LNG cu un logro asina grandi y importante pa nos Pais. E 
mandatario ta felicita Pueblo di Aruba cu e logro aki pasobra 
manera minister a expresa: “Pa Aruba ta bek riba pia, San 
Nicolas mester ta bek riba pia”. Y e proyecto aki lo tin un spin 
off economico pa nos pueblo di San Nicolas cu mas a wordo 
afecta pa e ciere di e refineria y e pandemia ocasiona pa 
COVID 19. 

MANEHO DI ENERGIA 


DURABILIDAD, SOSTENIBILIDAD, ACCESIBILIDAD Y CALIDAD. 








Reduccion di emision di Medio ambiente sostenibel Reduci uzo di combustible (HFO) 
СО? си 45% na aña 2030 pa cumpli cu tratado di pa produccion di electricidad te 
Paris pa aña 2050 cu menos di 2.000Bbl/dia ра 2030 
Aumento di energia solar y Aumento uzo di verhiculonan Aumento eficiencia di energia 
di biento cu un minimo di electrico pa 15% na 2030. den residencianan y 
50% pa 2030. companianan си 15% na 2030 


ENERGIA PAGABEL, SOSTENIBEL, DURADERO Y LIMPI 
PA COMPANIA- Y HOGARNAN NA ARUBA. 


Ministerio di Labor, Energia 
y Integracion 

WEB Y EAGLE LNG TA DRENTA DEN UN ACUERDO 
HISTORICO DI SUMINISTRO DI LNG LIMPI 


Acuerdo energetico entre WEB cu Eagle LNG ta catalisador 
pa crecemento, prosperidad y mehoracion di medio 


ambiente pa Aruba 





Eagle LNG Partners LLC (Eagle LNG), un compania mericano 
cu sede na Houston, Texas, y Jacksonville, Florida, a completa 
un contract di suministro di largo plaso cu WEB Aruba, e 
compania local di utilidad di energia y awa, pa establece un 
terminal na Aruba pa ricibi y pa regasificacion di gas likifica 
natural ((LNG”). 


E proyecto ta confirma e creciente importancia di Aruba como 
hub regional y ta crea pilarnan economico nobo pa е pais. Awe 
a confirma e acuerdo durante un ceremonia di firmamento 
cu asistencia di Minister di Labor, Energia y Integracion, Sr. 
Glenbert Croes, y Acting Chief Executive Officer di WEB Aruba 
N.V., Sr. S.J. Wever. 


E terminal di LNG na Aruba lo fungi como terminal pa ricibi y 
regasifica LNG di WEB pa su planta di electricidad na Balashi. E 
terminal lo ta situa na Refineria di Aruba, un localidad industrial 
existente na San Nicolas, unda lo ricibi, almacena y regasifica 
LNG for di Eagle, cu suministro di gas natural na e planta di 
electricidad di WEB. Usando LNG pa genera electricidad ta 
haci uzo di e inversion existente di WEB den makinaria di 
combustibel dual, mehorando prestacion medioambiental y 
stabilisando tarifanan di combustibel na prijsnan historicamente 





abou, tanten cu esaki ta facilita introduccion di mas generacion 
electrico renobabel intermitente na e isla. 


“LNG ta cuadra cu WEB Aruba su vision di produci na un 
manera mas limpi, mas berde y liber di fuel oil y nos ta percura 
pa yega na un desalinisacion di awa y produccion y suministro 
sostenibel di energia. Nos ta yama bonbini na LNG como un 
combustibel di transicion cu na largo plaso mester conduci na 
un mescla di 50% na fuentenan renobabel di energia y 50% 
na combustibelnan alternativo”, segun CEO interino di WEB 
Aruba, Serapio (Laty) Wever”. 


Inversion den infrastructura ta mas o menos US$100 miyon 
na Aruba y lo crea te na 200 cupo di trabou local durante 
construccion, empleonan —altamente specialisa- di operacion 
cu training specialisa den capacidadnan critico, awor cu Mundo 
ta den un transicion rumbo pa un futuro neutral di carbono. E 
proyecto lo introduci energia economico y stabiel pa e isla y 
mehora su reputacion medioambiental. Door di cambia pa LNG 
for di fuel oil pisa of diesel, lo reduci na un manera significante 
e етіѕіоппап nocivo: 30 porciento den CO2, 75 porciento Nox, 
90 porciento den particula y 99 porciento den SOx. 

Continuacion WEB Y EAGLE LNG TA DRENTA DEN UN ACUERDO HISTORICO... 


Sean Lalani, Presidente di Eagle LNG, a bisa: “Nos tin un 
compromiso pa inverti den e area di Caribe y ta un honor cu 
nos a firma un convenio pa otro proyecto mayor di LNG, e 
biaha aki na Aruba. Hunto cu otro convenionan reciente den 
region Caribe, entre otro e terminal nobo na Antigua, esaki 
ta confirma Eagle LNG un biaha mas como partner confiabel 
pa gas natural den e region. E terminal di importacion di LNG 
lo resulta den energia mas responsabel pa medio ambiente y 
lo sostene e adicion di mas generacion renobabel, gastonan 
mas abou di operacion y mantencion y un suministro stabiel y 
historicamente barata di combustibel. Banda di e beneficionan 
economico y medioambiental, e transicion pa produccion a 
base dí LNG lo fungi como catalisador pa pilarnan economico 
nobo na Aruba. Nos ta ansioso pa forma parti di Aruba pa hopi 
aña." 


“Gobierno di Aruba ta yama Eagle LNG bonbini сото 
suministrador pa WEB Aruba”, Sr. Glenbert Croes, Minister 
di Labor, Energia y Integracion, a bisa. "E ta un proyecto 
sumamente importante pa un Aruba cu ta stima su medio 
ambiente, cu lo produci energía a base di engeria limpi cu lo 
baha prijs di awa y coriente na beneficio di henter Aruba.” 
Embahada di Merca na Curaçao a duna sosten den un fase 
trempan pa e proyecto na Aruba a traves di e programa di 
promocion di US Commerce Department, cual ta stimula 
exportacion mericano y alabes ta brinda consehonan tocante 
con pa haci negoshi den un pais stranhero. 


Tocante Eagle LNG 

Eagle LNG ta un compania di portfolio privadamente maneha 
y opera di The Energy & Minerals Group. Eagle LNG ta ofrece 
energia economico, eficiente y di kimamento limpi. E compania 
ta desaroya solucionnan pa combustion di LNG na escala 
chikito pa industria marino y generacion di electricidad den 


Caribe y Latino America. Eagle LNG tin su sede na Houston, 
Texas. Pa mas informacion, por fabor bishita www.eaglelng. 
com y www.eaglelng.com/aruba. 


Tocante Utilities Aruba/WEB Aruba 

Na 1990 Gobierno di Aruba, como accionista unico, a funda 
Utilities Aruba N.V., cu a bira e compania holding pa produccion 
y distribucion di tanto electricidad como awa. Utilities Aruba 
N.V. ta actua como enlace entre Gobierno y entidadnan di 
trabou. Na 2009 Gobierno di Aruba a desaroya un vision nobo 
cu un strategia nobo pa su companianan di utilidad. E vision акі, 
anuncia durante e conferencia Rio+20, a bira Aruba su punto 
di lansa principal y e rol principal di Utilities Aruba N.V., esta 
pa tuma un papel di liderazgo den supervision di e transicion 
energetico. https://www.facebook.com/webaruba/ 


Persona di contacto 


Linda Berndt 

Vice President, Communications 
Eagle LNG Partners LLC 
Mobile: +1 (214) 864-1886 
lindaberndtQeaglelng.com 


Asja Dongen 

PR Officer 

WATER- EN ENERGIEBEDRIJF (W.E.B.) ARUBA N.V 
Mobile: +297 525 4671 

адаопдеп@мебагиба.сот 


Roberto Chiarotti 

BCM Public Relations Ltd. 

Mobile: +44 745 295 2343 
r.chiarottiMbcmpublicrelations.com 

Departamento di Salud Publico: 


UPDATE 10 DI DECEMBER 2021 


Segun resumen di аме 20 persona a recupera у un total dì di 19 caso pa dia y un averahe di ‘positivity rate’ semanal di 
17 caso nobo di COVID-19 a keda registra di cual 3 ta no- 12% pa dia. 

residente. E cifranan aki ta representa un ‘Positivity rate’ bou 

di nos residentenan di 7%. E cantidad di casonan activo di Actualmente na Aruba tin 6 persona interna debi na COVID 
COVID-19 pa аме ta 191 y cantidad di fayecidonan relaciona di cual den ICU tin 3 persona у riba piso general tin 3. Na 
си COVID-19 a aumenta na 177 forsa na famia di e fayecido. Colombia tin actualmente 7 persona den ICU y 1 riba piso 
Datos ta ilustra casonan nobo di COVID cu un average semanal general. 










10/12/2021 RESIDENTE NO-RESIDENTE 





Casonan Nobo 17 14 3 

Activo 191 161 30 
16173 14584 1589 
Positivo 16549 14926 1623 








SE БОС] | ЧАЛА 


Drumi suficiente y determina bo огагіо! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 
Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 
tivamente. Un adulto mester drumi minimo 7 ora pa anochi, pa 
asina su sistema completo por traha optimal. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! 
Ami Sİ 





Mantene 1.5M Laba man Uza tapa boca 
minimo di distancia frecuentemente (SY paden di tur luga 

Felz Fin di Siman! 

